46 ISIGIDIMI SAMAXOSA, JUNE 1, 1887.

ukuba ukona umntu ongenatyala? Singatinina ukunxiba kakuhle xa singenzanga zikweliti? Malunga nale ndawo iti, kuko ukummema u Satana ummemela edinaleni, mna okwam andizange ndiyenze lonto, okunye andinako nokutsho ukuti, kubangumsebenzi ukumkupa xa sel’engene. Lona ityala asiyiyo nento ukulunga.

INCWADI EBEKISWE KWI CHIEF MAGISTRATE YASE

TRANSKEI.

Kubeko i Komiti emiselwe ukuba ibale incwadi eya kwi Nkulu ye Mantyi, eyenjenje ukuquba kwayo—To Captain Blytb, C.M.G., C.M. Traskei,

Nkosi, kuko indawo esingati kuba silusapo Iwako sikuvise ngayo sifuna izwi lako, yindawo ehlala isikatuza iminyaka ngeminyaka. Lendawo ke asiyangoku kodwa, sinexesha elikulu sixoxa ngayo. Esite ke kuba kudala siyiteta lento, safumana ukuba situmele kuwe, Nkosi, usincede kuyo.

Into leyo esingisele kuyo ngumvuzo lo uli £10 uvela ebantwini. Lomali yetn ayifunyanwa kanye yinkoliso. Ngoku kuvakala lendawo ye 1s. seyisuke lonto yangu mkuhlane ongapezulu, kuba lowo ungafika esiti tina imali siyikupa e-ofisini; ke akucacisi nokuba ngayo ke, namatyala apambili ayakuhlaulwa kona na? Kunye nokuba kupela kwemali efanele ukuzuzwa ngo titsbala libe libubile na ishumi le ponti? Sibe sikucela ukuba usicacisele lendawo yokuba le 1s. ibulala elishumi le ponti na? Kube kubonakala lendawo yokuba u Rulumente enze i reduction ye 20 per cent, bona abantu benze i reduction nabo. Kube kungati ukuba le 1s. iba yeyona itiwe pass, ayingesizi Into ezikolweni. Oko kukubulala izikolo, kuba kungeko mntu ungafundisayo xa kunjalo.

Sikutemba, Nkosi, kuba ungumxasi wokukanya kwelilizwe oku uyakusivela kuwo uyomelezise ezinkosini naku- bantu.

Intlanganiso elandelayo.

Emva koko kukangelwe indawo yentlanganiso eyakuba ngo September ekumiswe ukuba maze ibe se Caba (All Saints) ekuyakuti ngayo kubeko amapepa ayakuleswa ngo Messrs. J. Ntozeni T. Ndwandwa, no P. Lusaseni. Engokumisa enye evana kwanale yabo. Kubeko ingxoxo, ekute emveni kwayo kwakuba kungagqityanwanga ndaweni, yapela intlanganiso.

IMBALI YASE MBO.

[W. W. G.]

No. 3.

INTSHAYELELO.

Bokumbula abalesi beta ukuba bendite ndoke ndiyiyeke le mbali okwexeshana. Kodwa kuko izizatu ezindibangele ukuba mandingemi mandishunqukisele ezontwana zizintshunqe zale mbali noko zihamba zinemikamo ehamb’isala kuba ndibangwa likwele lobuzwe ukuba mandenjenje. Imbali yakowetu asikuko nokuba ndinga ingaziwa kakuhle ishicilelwe kuba zonke izizwe ezinembali ziba zihleli azifile noko sukuba sezicitakele. Sifundiswa nge mbali zezizwe zase Greece, Home, Egypt, nezama Ngesi njalo-njalo, into ezazizizo kwa nento eziyiyo namhla. Ke ngoko zipilile, kuba nati singazange sizibone sazi nto ngazo, namhla ngenxa yencwadi zembali zazo, siyazibona, siyateta nazo, siyazekela nenteto nemikwaetile kuzo kubume banamhla bazo. Ukutsho ke kukuti ndenza

amazwembe-zwembe ako Gxuluwe nakule yase Mbo, pofu ke neyase Maxoseni andikayiti nqa. Make kaloku siye e Mbo nge ngqondo zemixelo yetu, ke siye kubonela inxenye yamaduli, ka Mpangazita, no Matiwana, ukucita kwake u Mijoli, nokukuza kwake u Mtimkulu (umkuluwe wake), nokucita kwake u Qunta, Abesutu, nama Dlamini, njalo-njalo. Kuva kala mhlope ukuba ezona nkosi bezinamandla e Mbo, zisibozo. Zizo ezi—Ezama Kaba-ludaka. Ngu Bungane, Mpangazita, Mtimkulu, Mahlapahlapa. Eyakwa Langa. Ngu Zwide ka Langa, abanye bati ngoka Mlotya, abanye bati ngoka Matsho- tyana. Eyama Ngwana. Ngu Matiwana. Eyakwa Zulu Ngu Tshaka ka Menzi, abanye bati ngoka Senzangakona. Eyakwa Mtetwa. Ngu Dingiswayo into ka Jobe.

Ndoke ndicubunge namhla malunga namaduli ka Matiwane no Mpangazita, neqinga awade walinga lona u Matiwane ukuze ade amfeze u Mpangazita. Kanjalo ndolinga nakumaduli ka Matiwana no Mahlapa-hlapa, no Bungane kude kube ku Mtimkulu. Kutiwa kwaqalela ngokumane kusihla izimanga ezinje ngezi:—

ISIMANGA SENKUNGU.

Iti imbali kwati ngamhla utile xa kuhlakulwayo, ngemini ekwaku hlakulwa intsimi yenkosi u Mahlapa-hlapa, kwabonakala kuvela intsika ye nkungu, eyasuka yangumpongo obekise pezulu, yaye ihamba iqubela pambili isitsho ngamadum-dum apantsi. Kute kwakuba njalo, kwayekwa ukusetyenzwa, kwabonelwa esi simanga sale nkungu. Yabamba igqita ezantsi kwemizi ngemizi, yade yasuke yawela umlambo otile yonda ngomzi ka Gogo (umpakati omkulu wakwa Kaba-ludaka) obumi pantsi kwentaba etile. Kutiwa, ite yakulunga nawo, bati onyana abahlanu baka Gogo kwakunye nesiqwala sakona, baziguqula impahla ezinje nge nkomo negusha,  
bazigalela ezintlanti, bela ezindlini kunye nosapo Iwabo. Kutiwa ke ite kaloku yakulunga nawo lomzi, yatwabulula, yalinganisela ububanzi bomzi lowo, yabeta kaloku akwabonakala nento le. Injalo-nje lenkungu ite xa isondelayo, wavakala umgqumo wayo opantsi, yatsho yada yabubula, yaye iwisa izixwemba zamatontsi ekutiwa aye ngange sandal somntu ubukulu bawo, into awatsho kwaquma notuli pantsi. Kube mzuzwana bebonela abo bonke babe yibona lonkungu, yabonakala ipakama ibeka pezulu. Kute bakukangela kula ndawo ib’inomzi ka Gogo, kwabonakala sekulibala elingenayo  
nendlu natango, nankomo nagusha nantoni, wabuta, wabuta umntu nesoko eli lisekela imbiza. Baqwalasela baqwalasela, yada ayabi sabonakala. Akuzange kubuye kuviwe nento 16 ngo Gogo lowo nomzi wake, kude kucitakalwe nje. Wazilelwa umnyaka wonke ngama Kaba-ludaka kuba ebe ngumntu omkulu.

1MVUNGUZANE (WHIRL-WINDS.)

Zininzi zona kanye imbali ezizimanga zabantu nemizi ekade imka nenqwitela zase Mbo. Ngamanye amaxesha zasindisa abantu nase zintshabeni. Bako ekubaliswa ngabo abati kulo olotuli Iwencitakalo batwalwa zinqwitela zeza kubaposa kwamanye amazwe, kanti baya kusinda ngesandla esinqabileyo nesinamandla. U Nomagoza umfazi ka Manqindi (Mekeni) into ka Majiki iciko elikulu lakwa Ntinde, kutiwa ngomnye owatwalwa wafunqulwa luqwitela Iwaya Iwamposa kwezinye izizwe, kanti kukusinda kwake oko. Upile wade wamdala kakulu, esel’engum Kristu. Kwakona imvunguzane yake yemka nenkosi u Maqubela, ekuvakalayo ukuba wemka intsuku ezitile, wabuya wabuyiswa, kodwa akabi sapila xesha lide emva koko. Esinye ke isimanga esabaliswa ngababantu bamhlope babe babini benenja, kutiwa, bebeke baposwe emaweni kunye nalo ngqeqe yabo, sake bangayi kuntlaleka pantsi, suke bati ukufika pantsi baye kancinane, basuke  
bahambe kwa indlela yabo behamba beshumayela. Yiyo imbangeli yokuba boyikwe badume kangaka kwi zizwe zase Mbo. Zininzi imbali ezingabo bantu zokusinda ekubulaweni, ezingati zibalisiwe zonke; kubeko abapikayo, ngoku kodwa abantu abatsha bezimini. Akucaci nakakuhle olona hlobo bade babulawa ngalo ngamadodana, kodwa kona babonwa sebefile kwintlambo etile njengoko sendike ndatsho kwibinza lokuqala lale mbali.

Esinye ke isimanga sesomnye kumntu oyinkazana, unina ka Mr. M. Mabeta, owasinda ngendlela engumangaliso, Kutiwa wati ebekwiqela elali banjiwe zizidlabantu, kwati xa sebepilile bonke abanye awaye tinjwe nabo, mhla kwakuse kulolwe nezitshetshe, kwati kuba umzi umi pezu kweliwa, kwati xa sel’ebanjwa ukuba axelwe watiwa hlasi yinto angayiboniyo naye, engabonwayo nangama Zim lawo, yamtoba eweni apo, yaya kumti ngcam pantsi  
kancinane, wavuka wabaleka kanti uyakusinda kupele. Asala epitizela ama Zim, ekohliwe apo ehla ngakona, waba ebaleka ke yena, wada waya kufika kwizizwe ezingabantu waba ke uyasinda njalo.

UKULWA KUKA MATIWANA *NO* MPANGAZITA.

Maninzi wona amaduli akade ziwalwa ezo nkosi zombini kungeko ifuna kugoba pantsi kwenye, kodwa bekukolisa uku-gxotwa ama Ngwane. Kuti kusisa kungati asingawo lawa ebebulewe kwanga akusalanga nomntu lo. Bekuti ukuqondisa ukuba u Matiwane ubenemikosi emininzi, kavakale xa ibizelwa ndawonye xa kutiwa mayibuye ihlanganisane nokuba igxotiwe nokuba igxotile yapanziswa ngu Mpangazita. Kovakala kumacalana onke imikosi yokubizana kwayo ebisiti—Iwu! iwu!! iwu!! itsho kamnandi ke yena, itsho kufe nelizwe